CELEX: 31984D0019
Language: el
Date: 1983-12-22 00:00:00
Title: 84/19/ΕΟΚ: Απόφαση της Επιτροπής της 22ας Δεκεμβρίου 1983 για παροχή άδειας στη Γαλλική Δημοκρατία να περιορίσει την εμπορία ορισμένων ποικιλιών καλλιεργούμενων φυτικών ειδών (Το κείμενο στη γαλλική γλώσσα είναι το μόνο αυθεντικό)

Avis juridique important

|

31984D0019

84/19/ΕΟΚ: Απόφαση της Επιτροπής της 22ας Δεκεμβρίου 1983 για παροχή άδειας στη Γαλλική Δημοκρατία να περιορίσει την εμπορία ορισμένων ποικιλιών καλλιεργούμενων φυτικών ειδών (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 018 της 21/01/1984 σ. 0043 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Δεκεμβρίου 1983  για παροχή άδειας στη Γαλλική Δημοκρατία να περιορίσει την εμπορία ορισμένων ποικιλιών καλλιεργουμένων φυτικών ειδών  (Το κείμενο στη γαλλική γλώσσα είναι το μόνο αυθεντικό)  (84/19/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από τη οδηγία 80/1141/ΕΟΚ (2), και ιδίως το άρθρο 15 παράγραφοι 2, 3 και 7,  την αίτηση που κατατέθηκε από τη Γαλλική Δημοκρατία,  Εκτιμώντας:  ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας , οι σπόροι ή το αναπαραγωγικό υλικό που ανήκουν στις ποικιλίες των καλλιεργουμένων φυτικών ειδών, που έχουν γίνει επίσημα δεκτά κατά τη διάρκεια του έτους 1981 τουλάχιστον σε ένα από τα κράτη μέλη, και επιπλέον αντιστοιχούν στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας, ως προς την ποικιλία και από τις 31 Δεκεμβρίου 1983, σε κανένα περιορισμό για εμπορία·  ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ένα κράτος μέλος μπορεί να δοθεί, κατόπιν αιτήσεώς του, η άδεια να απαγορεύει την εμπορία των σπόρων και του αναπαραγωγικού υλικού ορισμένων ποικιλιών·  ότι η Γαλλική Δημοκρατία έχει υποβάλει παρόμοια αίτηση για ορισμένες ποικιλίες διαφορετικών ειδών·  ότι οι ποικιλίες Barata (δακτυλίδα) και Crown (Lolium perenne ) έχουν υποστεί επίσημους ελέγχους καλλιέργειας σχετικά στη Γαλλική Δημοκρατία και -για τη Γαλλική Δημοκρατία- στο Ηνωμένο Βασίλειο·  ότι τα αποτελέσματα των εξετάσεων αυτών οδήγησαν τη Γαλλική Δημοκρατία στη διαπίστωση ότι η ποικιλία Barata είχε καλλιεργητική αξία ή χρησιμοποίηση κατώτερη από άλλες συγκρίσιμες ποικιλίες που έχουν γίνει αποδεκτές στη Γαλλική Δημοκρατία·  ότι, για την ποικιλία αυτή, είναι δυνατόν να διαπιστωθεί, βάσει των αποτελεσμάτων των πειραμάτων, ότι δεν ανταποκρίνεται, στη Γαλλική Δημοκρατία, όσον αφορά την ανθεκτικότητά της στους βλαβερούς οργανισμούς, στα αποτελέσματα που έχουν ληφθεί για τις άλλες συγκρίσιμες ποικιλίες που έχουν γίνει αποδεκτές (άρθρο 15 παράγραφος 3 υπό γ) πρώτη περίπτωση της εν λόγω οδηγίας), ενώ παρέχει υπό ορισμένες συνθήκες κάποια δυνατότητα αντισταθμίσεως με άλλα ευνοϊκά χαρακτηριστικά της (άρθρο 15 παράγραφος 4 δεύτερη φράση της προαναφερθείσας οδηγίας)·  ότι για την ποικιλία Crown (Lolium perenne) μπορεί να διαπιστωθεί, βάσει των αποτελεσμάτων των πειραμάτων, ότι δεν ξεχωρίζει στη Γαλλία, σύμφωνα με τους εθνικούς κανόνες που διέπουν την αποδοχή των ποικιλιών στη Γαλλία και που εφαρμόζονται στο πλαίσιο των ισχυουσών διατάξεων, από άλλες ποικιλίες που έχουν γίνει αποδεκτές (άρθρο 15 παράγραφος 3 υπό α) περίπτωση πρώτη της προαναφερθείσας οδηγίας)·  ότι είναι σκόπιμο, ως εκ τούτου, να ικανοποιηθεί απόλυτα το αίτημα της Γαλλικής Δημοκρατίας όσον αφορά το σύνολο των ποικιλιών αυτών·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Σπόρων και Γεωργικών, Δενδροκομικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Δίδεται η άδεια στη Γαλλική Δημοκρατία να απαγορεύει σε όλο το έδαφός της την εμπορία των σπόρων των ακολούθων ποικιλιών, που δημοσιεύονται στον κοινό κατάλογο των ποικιλιών των καλλιεργουμένων φυτικών ειδών του 1984:  Κτηνοτροφικά φυτά:  1. Dactylis glomerata L.,  Barata,  2. Lolium perenne L.,  Crown.  Άρθρο 2  Η άδεια η οποία προβλέπεται στο άρθρο 1 ανακαλείται μόλις διαπιστωθεί ότι οι προϋποθέσεις υπό τις οποίες χορηγήθηκε δεν πληρούνται πλέον.  Άρθρο  Η Γαλλική Δημοκρατία γνωστοποιεί στην Επιτροπή την ημερομηνία και τις διατυπώσεις σύμφωνα με τις οποίες  κάνει χρήση της άδειας που προβλέπεται στο άρθρο 1. Η Επιτροπή πληροφορεί σχετικά τα υπόλοιπα κράτη μέλη .  Άρθρο 4  Η παρούσα απόφαση απευθύνεται στη Γαλλική Δημοκρατία.  Βρυξέλλες, 22 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 341 της 16. 12. 1980, σ. 27.